**Zmluva o zabezpečení ubytovania b9/2017**

uzavretá podľa § 754 zákona č. 40/1964 Zb. Občiansky zákonník v znení neskorších predpisov

medzi

1. Ubytovateľ : **SPOJENÁ ŠKOLA**

Miesto podnikania : Červenej armády 25, 036 01 Martin

IČO : 17050499

DIČ : 2020598481

IČ DPH: SK2020598481

bankové spojenie : Štátna pokladnica

IBAN : SK79 8180 0000 0070 0048 3809

V zastúpení: Mgr. Jozef Zanovit - riaditeľ

(ďalej len „Ubytovateľ“)

2. Objednávateľ: **HRQ SK, s.r.o.** So sídlom: Pribinova 25, 811 09 BratislavaIČO: 46245332DIČ: 2023311785IČ DIČ: SK2023311785Bank. spojenie: 4022630765/7500, Československá obchodná banka, a.s. IBAN: SK82 7500 0000 0040 2263 0765 , SWIFT CEKOSKBXzapísaná v OR Okresného súdu BA I., oddiel Sro, vložka č. 74269/Bzastúpená konateľom: JUDr. Júliusom Gažim

(ďalej len „Objednávateľ“)

(ďalej spolu ako „Zmluvné strany“)

Článok I.

Predmet zmluvy

1. Zmluvné strany sa dohodli, že Ubytovateľ počas trvania tejto zmluvy poskytne ubytovanie podľa kapacity ubytovacieho zariadenia pre Objednávateľom určených osôb prechodné ubytovanie v Ubytovacom zariadení „Spojená škola“, nachádzajúcej sa na adrese Červenej armády 25, 036 01 Martin (ďalej len „ubytovacie zariadenie“) za podmienok uzavretých v tejto zmluve.

**Článok II.**

**Cena a platové podmienky**

1. Objednávateľ sa zaväzuje zaplatiť Ubytovateľovi za poskytnuté ubytovanie podľa tejto zmluvy, vrátane ďalších služieb s tým spojených, dohodnutú cenu vo výške 125,- € za 1 osobu Objednávateľa / 1 mesiac s DPH.
2. V cene za ubytovanie je zahrnutá tiež daň za ubytovanie podľa všeobecne záväzného nariadenia mesta Martin, v ktorom sa Ubytovacie zariadenie nachádza.
3. Cena ubytovania bude vyúčtovaná Objednávateľovi raz mesačne vo forme faktúry, ktorú je Ubytovateľ oprávnený vystaviť vždy po uplynutí príslušného kalendárneho mesiaca, za ktorý vyúčtováva Objednávateľovi dohodnutú odmenu za poskytnuté ubytovanie. Lehota splatnosti faktúry je 30 dní odo dňa jej doručenia Objednávateľovi. Objednávateľ sa zaväzuje Ubytovateľom vystavenú a riadne ním doručenú faktúru uhradiť na účet Ubytovateľa, uvedený v záhlaví tejto zmluvy.
4. Objednávateľ a Ubytovateľ sa dohodli na zálohových platbách mesačne vo výške 30 % z fakturovanej sumy za kalendárny mesiac k 10. dňu v mesiaci nasledujúci po mesiaci v ktorom došlo k plneniu.
5. Faktúra musí obsahovať všetky náležitosti daňového dokladu. Objednávateľ je oprávnený vrátiť faktúru na prepracovanie, pokiaľ faktúra nebude vystavená v súlade s ustanoveniami tejto zmluvy alebo nebude mať všetky náležitosti daňového dokladu požadované všeobecne záväznými právnymi predpismi Slovenskej republiky. Vrátením faktúry nastáva prerušenie plynutia lehoty splatnosti faktúry a nová lehota splatnosti začne plynúť až dňom doručenia novej opravenej faktúry Ubytovateľa Objednávateľovi a to len v prípade, ak faktúra bude obsahovať všetky náležitosti daňového dokladu v zmysle tejto zmluvy a v súlade so všeobecne záväznými právnymi predpismi Slovenskej republiky.

**Článok III.**

**Práva a povinnosti Ubytovateľa**

1. Ubytovateľ sa zaväzuje poskytnúť Objednávateľovi ubytovanie pre osoby v ubytovacom zariadení v dohodnutom čase a rozsahu, umožniť užívať spoločné priestory a zariadenia a používať služby, ktorých poskytovanie je spojené s ubytovaním.
2. Ubytovateľ sa zaväzuje poskytnúť ubytovanie v Ubytovacom zariadení v stave spôsobilom na riadne užívanie a zabezpečiť ubytovaným osobám nerušený výkon užívacích práv.
3. Ubytovateľ sa zaväzuje poskytnúť ubytovaným osobám Objednávateľa štandardné služby spojené s ubytovaním.
4. Ubytovateľ sa zaväzuje poskytovať ubytovaným osobám Objednávateľa aj ďalšie služby spojené s ubytovaním: upratovanie aspoň 1 x týždenne, bezplatnú možnosť používania služby wi-fi, práčovňu, kuchyňu s vybavením a spoločenskú miestnosť s TV.
5. Ubytovateľ je oprávnený vstupovať do izieb poskytnutých osobám Objednávateľa za účelom vykonávania poskytovaných služieb, opráv a kontroly priestorov, o čom je povinný vopred, v dostatočnom časovom predstihu informovať ubytované osoby Objednávateľa.
6. Ubytovateľ je oprávnený so súhlasom ubytovanej osoby Objednávateľa vstúpiť do izby, ktorú obýva, za účelom vykonania kontroly dodržiavania hygienických a bezpečnostných predpisov a riadneho užívania izby.
7. Ubytovateľ je oprávnený v prípade ohrozenia života, škody na zdraví alebo majetku, na odvrátenie závažného ohrozenia verejného poriadku vstúpiť aj bez súhlasu ubytovanej osoby Objednávateľa do izby, ktorú obýva.
8. Ubytovaný je povinný oboznámiť ubytovaných s ubytovacím poriadkom ubytovateľa, ktorý je pre ubytovaných záväzný. Ubytovací poriadok upravuje podmienky ubytovania, za ktorých ubytovateľ poskytuje ubytovanie a služby s ním spojené.. Ubytovací poriadok je nepretržite vyvesený na viditeľnom mieste v budove ubytovacieho zariadenia určenom pre oznamy, zabezpečený v rodnom jazyku ubytovaných (Vietnamčina).

**Článok IV.**

**Práva a povinnosti Objednávateľa**

1. Objednávateľ sa zaväzuje poskytnúť ubytovateľovi zoznam ubytovaných.
2. Objednávateľ sa zaväzuje v prípade potreby pomôcť riešiť porušovanie ubytovacieho poriadku a ďalšie vzniknuté problémy.
3. Ubytované osoby Objednávateľa majú právo užívať izbu, vrátane základného vybavenia izby, využívať služby, ktorých poskytovanie je s ubytovaním spojené.
4. Ubytované osoby Objednávateľa majú právo používať len Ubytovateľom schválené elektrospotrebiče, ktoré vyhovujú slovenským technickým normám, a ktorých užívanie výslovne povolil Ubytovateľ.
5. Objednávateľ sa zaväzuje zabezpečiť, aby ubytované osoby Objednávateľa počas ubytovania v ubytovacom zariadení nevykonávali bez súhlasu Ubytovateľa žiadne úpravy a zmeny v ubytovacích priestoroch.
6. Objednávateľ sa zaväzuje zabezpečiť, aby ubytované osoby Objednávateľa počas ubytovania v ubytovacom zariadení bez zbytočného odkladu oznámili Ubytovateľovi potrebu opráv, ktoré má Ubytovateľ urobiť a umožnili mu ich vykonanie.

**Článok V.**

**Doba trvania zmluvy**

1. Táto zmluva sa uzatvára na dobu určitú odo dňa podpísania zmluvy do 31.08.2018 s možnosťou predĺženia.
2. Zmluvné strany sa dohodli, že túto zmluvu môže vypovedať ktorákoľvek zmluvná strana s 1 - mesačnou výpovednou lehotou. Výpovedná lehota začína plynúť prvým odo dňa doručenia výpovede druhej zmluvnej strane.
3. Túto zmluvu je možné ukončiť písomnou dohodou oboch zmluvných strán ku dňu uvedeného v dohode.

**Článok VI.**

**Osobitné ustanovenia**

1. Ubytovateľ ako sprostredkovateľ spracúvania osobných údajov je povinný počas platnosti tejto zmluvy dodržiavať ustanovenia zákona č. 122/2013 Z. z. o ochrane osobných údajov a o zmene a doplnení niektorých zákonov a ustanovenia tejto zmluvy.
2. V nadväznosti na ods. 1 tohto článku je ubytovateľ ako sprostredkovateľ oprávnený spracúvať od nadobudnutia účinnosti tejto zmluvy nasledovné osobné údaje ubytovaných osôb Objednávateľa

a) meno a priezvisko,

b) dátum narodenia,

c) trvalé bydlisko,

d) číslo pasu.

1. Ubytovateľ je oprávnený spracúvať osobné údaje ubytovaných osôb Objednávateľa len za účelom poskytovania ubytovania a v s tým súvisiacich povinností Ubytovateľa.

 Objednávateľ ako prevádzkovateľ v súlade s ust. § 8 os. 4 písm. h) zákona č. 122/2013 Z. z.vyhlasuje, že pri výbere sprostredkovateľa dbal na jeho odbornú, technickú, organizačnú apersonálnu spôsobilosť a jeho schopnosť zaručiť bezpečnosť spracúvaných osobných údajovopatreniami podľa § 19 ods. 1 cit. zákona, tak aby neboli ohrozené práva a právom chránenézáujmy dotknutých osôb.

**Článok VII.**

**Zodpovednosť za škody**

1. Objednávateľ nezodpovedá za škodu spôsobenú ubytovanými osobami. Za škodu spôsobenú ubytovanými osobami zodpovedá každá ubytovaná osoba sama za seba podľa príslušných ustanovení občianskeho zákonníka.
2. Pri odovzdávaní ubytovacích priestorov tak Ubytovateľ urobí formou Preberacieho protokolu.
3. Ubytovateľ oboznámi ubytované osoby v súlade s Čl. III, odst. 8 tejto zmluvy s právami a povinnosťami ubytovaných osôb a poučí ich o zodpovednosti za škodu spôsobené ubytovanými osobami prostredníctvom ubytovacieho poriadku.
4. Škodou sa rozumie najmä akékoľvek poškodenie, zničenie či odcudzenie veci alebo zariadenia patriaceho ubytovateľovi preukázateľne odovzdaného do užívania ubytovaným osobám.
5. Náhradu škody je ubytovateľ oprávnený žiadať od ubytovanej osoby, ktorá škodu spôsobila, prípadne ubytovaných osôb, ak došlo ku škode pričinením viacerých ubytovaných osôb.

**Článok VIII.**

**Záverečné ustanovenia**

1. Zmluvné strany sa dohodli, že riešiť potreby a otázky, spojené s výkonom tejto zmluvy v praxi súoprávnení:

a) za ubytovateľa: Hulej Peter, Hanesová Dana e-mail: ssmt.ubyt@vuczilina.sk, tel. č.: 0905 564 373, 0905606 494

b) za objednávateľa:Anita Kissová, e-mail: anita.kissova@hrqgroup.sk , tel. č. 0903 407 865.

1. Zmeny a dodatky k tejto zmluve môžu zmluvné strany vykonať výlučne písomne vo forme dodatkov k tejto zmluve, odsúhlasených a podpísaných oboma zmluvnými stranami. Tieto dodatky tvoria nedeliteľnú súčasť tejto zmluvy.
2. Na vzťahy neupravené touto zmluvou platia príslušné ustanovenia všeobecných záväzných právnych predpisov Slovenskej republiky.
3. Zmluva je vyhotovená v dvoch exemplároch, z ktorých každá zmluvná strana obdrží jeden exemplár.
4. Zmluva nadobúda platnosť dňom jej podpisu oboma zmluvnými stranami.

Za Ubytovateľa, dňa01.08.2017 Za Objednávateľa, dňa 01.08.2017

..................................................... ........................................................

Mgr. Jozef Zanovit JUDr. Július Gaži

Riaditeľ konateľ